ตั้งใจมาทาน แต่มาผิดเวลาไปหน่อย มาตอนบ่าย 3 ร้านเปิดทุกวันแต่เวลาเปิดปิดไม่เท่ากัน วันนี้เป็นวันธรรมดา ร้านจะปิดช่วงบ่าย 2 ถึง 5 โมงเย็น แต่เรามาผิดเวลา เจ้าของร้านก็ใจดีทำให้ทาน

- ลาซานญ่าหมู 150 บาท เจ้าของร้าน ทำให้ทานกันเห็นๆรู้สึกฟินมาก ใช้เวลาทำไม่นานก็ได้ทานแล้ว รสชาติออกเปรี้ยวหน่อยตามสไตล์ลาซานญ่า ชีสเหนียวหนึบหนับได้ใจ ทานตอนร้อนนี้อร่อยเลิศ

- พานาคอตต้าโกโก้ 45 บาท พานาคอตต้า อร่อยนุ่มละมุนลิ้นมาก ได้กลิ่นนมสดชัดเจน 

- สปาเกตตี้ไอศครีม 120 บาท ไม่ค่อยเห็นร้านที่ไหนทำ และทำให้เห็นกันต่อหน้า ไอศครีมที่ทำเป็นไอศครีมนมสด ซอสหน้านี้เป็นซอสมะม่วง ตัวซอสจะเปลี่ยนไปเรื่อยตามฤดูกาล ตัวซอสมะม่วงไม่หวานมากเพราะทำจากผลไม้สดๆปั่นให้เห็นกันตอนหน้าและเอามาราดหน้าไอศครีม เสิร์ฟใส่จานที่แช่ช่องฟรีซในตู้เย็นเอาไว้ ไอศครีมนมสดแท้หวานอร่อย ทานหมดจานแล้วยังอยากต่ออีกจาน